འོ་རེད།ངའི་སྐད་ཆ་གཙོ་བོ་དེ་གཞི་ནས་བཤད་རྒྱུ་ཡིན།དེ་ཡང་འཁྲུངས་སྐར་མཛད་སྒོ་དེར་སྤྱི་འཐུས་བསྟན་པ་ཡར་འཕེལ་ཁོང་སྒེར་ངོས་ནས་ཡོང་བའམ་ཚོགས་པའི་གདན་ཞུས་གང་ལྟར་ཡང་དེ་ང་ལ་འབྲེལ་བ་མེད།ཡིན་ནང་།༧སྐུ་མདུན་འཁྲུངས་སྐར་གྱི་ཉིན།མཛད་སྒོའི་དངོས་གཞིའི་སྐབས།ད་དུང་ཕྱི་ནང་གི་སྐུ་མགྲོན་གཙོ་བོ་ཐམས་ཅད་བཞུགས་བཞིན་པའི་མདུན་དུ།གློ་བུར་དུ་བུད་མེད་བརྒྱད་དགུ་ཞིག་མཉམ་གཅིག་ཏུ་ཡོང་ནས་སྐུ་མགྲོན་གྱི་གྲས་ན་བཞུགས་པའི་མི་བྱེ་བྲག་པ་གཅིག་གི་སྔུན་དུ་ཡར་ལངས་ཏེ་རུབ་བརྒྱབས་ནས་ཚོར་བ་རྣོ་བའི་གླེང་སློང་དེ་འདྲ་ཞིག་བྱས་པ་ནི་སྐབས་དང་དུས་ཀྱི་ཆ་ནས་ཤིན་ཏུ་མ་འོས་པ་ཞིག་རེད།ངས་རྩོམ་ཡིག་འདི་འབྲི་མགོ་འཛུགས་སྐབས་ཆེད་དུ་བརྙན་དེར་ཞིབ་ལྟ་ཐེངས་ཁ་ཤས་བྱས་པ་ཡིན།མ་ཉེས་ཁ་ཡོག་བྱེད་ག་ལ་རུང་།བར་འབུད་ཕོ་སར་དེ་ཚོས་ཀྱང་ཚད་ལས་བརྒལ་བའི་གང་ཡང་བྱས་མ་སོང་བསམ།སྐྱེས་སྨན་དེ་ཚོར་ཡང་སྒེར་ངོས་ནས་རྩི་བཀུར་ལོས་ཞུ།ཡིན་ན་ཡང་།ད་ཐེངས་ཀྱི་གནང་སྟངས་དེ་ཏག་ཏག་བསྡད་མ་སོང་།